recursal/SuperWikiNEXT-32B huggingface dataset:
**জুয়ান লাপোর্তা এস্ত্রুখ** (কাতালান: *Joan Laporta*, কাতালান উচ্চারণ: [ʒuˈan ləˈpɔɾtə]; জন্ম: ২৯ জুন ১৯৬২) হলেন একজন স্পেনীয় রাজনীতিবিদ এবং বার্সেলোনার বর্তমান সভাপতি। লাপোর্তা বার্সেলোনা বিশ্ববিদ্যালয় হতে আইন বিভাগে স্নাতক সম্পন্ন করেছেন। লাপোর্তা অ্যান্ড আরবোস নামক তার একটি নিজস্ব ফার্ম রয়েছে, যার ক্লায়েন্ট হিসেবে গুরুত্বপূর্ণ ফার্ম আছে। লাপোর্তা কোন্সতাঞ্জা এচেভারিয়ার সাথে বিবাহ বন্ধনে আবদ্ধ রয়েছেন, যার সাথে তার তিন পুত্র, পল, গুইয়েম এবং জুয়ান রয়েছে। তিনি ২০১০ সাল হতে ২০১২ সাল পর্যন্ত কাতালুনিয়া সংসদের সদস্য হিসেবে দায়িত্ব পালন করেছেন।

প্রথমবার ফুটবল ক্লাব বার্সেলোনার সভাপতি থাকাকালীন সময়ে তার দল ২০০৯ সালে ৬টি শিরোপা জয়ের মাধ্যমে বিজয়ী দল হিসেবে শিরোপা জয়ের একটি নতুন রেকর্ড গড়েছিল।

বার্সেলোনা
----------

লাপোর্তা বার্সেলোনার সাথে "এলেফান্ত ব্লাউ" ("নীল হাতি") নামক সাবেক সভাপতি জুসেপ লুইস নুনিয়েজের বিরোধিতাকারী একটি দলের সাথে যুক্ত হওয়ার মাধ্যমে তার সম্পৃক্ততা শুরু করেন, তবে ১৯৯৮ সালে তার বিরুদ্ধে অনাস্থা ভোটে সমর্থন জোগাতে ব্যর্থ হন।

২০০৩ সালের সভাপতি নির্বাচনে লাপোর্তা সকলের জনপ্রিয় পদপ্রার্থী হিসেবে যাত্রা শুরু করেননি, তবে নির্বাচনী প্রচারণার সময় তার প্রতিভার প্রচার হয় এবং অবশেষে তিনি প্রত্যাশিত বিজয়ীতে পরিণত হন, প্রচারক লুইস বাসাতের ডেভিড বেকহ্যামকে বার্সেলোনায় আনার প্রতিশ্রুতির কারণে তিনি বিজয়ী হন। লাপোর্তার কাছে সান্দ্রো রোসেলের মতো বার্সেলোনার অন্যান্য তরুণ ব্যবসায়ীদের সমর্থন ছিল। লাপোর্তা দ্রুত একজন গণমাধ্যম তারকা হয়ে ওঠেন, এমনকি কিছু খেলোয়াড়ের চেয়েও বেশি জনপ্রিয় ছিলেন। সভাপতি হিসেবে লাপোর্তার প্রথম মৌসুম (২০০৩–০৪) ক্লাবের জন্য একটি জলাশয় হিসেবে প্রমাণিত হয়েছিল, তবে দলে কোন অস্থিরতা ছিল না। ক্লাবটি ২০০০ সালের শুরুতে রিয়াল মাদ্রিদের সাফল্যের কাছাকাছি না যাওয়ার পাশাপাশি তাদের নিজস্ব মান পূরণ করতে ব্যর্থ হওয়ার কারণে ক্লাবের পরিস্থিতি নিয়ে ভক্ত এবং খেলোয়াড় উভয়ের মধ্যে একটি তিক্ত অসন্তোষ এবং হতাশা ছিল। এছাড়াও এই অসন্তোষের আরেকটি কারণ ছিল ১৯৯৯ সাল থেকে শিরোপা জয়লাভ করতে ব্যর্থ হওয়া।

২০২১ সালের ৭ই মার্চ তারিখে লাপোর্তা বার্সেলোনার সভাপতি নির্বাচনে জয়লাভ করেন, যেখানে তিনি ৫৪.২৮% ভোট পান।

ব্যক্তিগত জীবন
--------------

লাপোর্তার ছেলে পল লাপোর্তা ই এচেভারিয়া একজন ফুটবলার, যিনি একজন মধ্যমাঠের খেলোয়াড় হিসেবে খেলেন।

তথ্যসূত্র
---------

1. ↑  "Joan Laporta Estruch" (স্পেনীয় ভাষায়)। Laporta & Arbós। ২৯ মে ২০১৫ তারিখে মূল থেকে আর্কাইভ করা। সংগ্রহের তারিখ ২৯ মে ২০১৫।
2. ↑  @FCBarcelona (৭ মার্চ ২০২১)। "The final tally of the FC Barcelona presidential election with 100% of the vote counted" (টুইট) – টুইটার-এর মাধ্যমে।
3. ↑  "Un hijo de Laporta, en la tercera división portuguesa" [A son of Laporta, in the Portuguese third division] (স্পেনীয় ভাষায়)। Mundo Deportivo। ২৩ মার্চ ২০১৮। সংগ্রহের তারিখ ৫ সেপ্টেম্বর ২০১৮।

বহিঃসংযোগ
---------

* টুইটারে জুয়ান লাপোর্তা
* ইন্সটাগ্রামে জুয়ান লাপোর্তা

|
|  |
| পূর্বসূরীএনরিক রেয়না | **বার্সেলোনার সভাপতি**২০০৩–২০১০ | উত্তরসূরীসান্দ্রো রোসেল |
|
|
| পূর্বসূরীকার্লোস তুস্কেতস | **বার্সেলোনার সভাপতি**২০২১– | উত্তরসূরী— |
|

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* স্পেন
* ফ্রান্স (উপাত্ত)
* কাতালুনিয়া
* মার্কিন যুক্তরাষ্ট্র
* পোল্যান্ড

 |
**থাথা** বা **থাথি** (ইংরেজি - দাড়ি বন্ধনী) হ'ল এক ধরণের কাপড়, যা কিছু শিখ তাদের দাড়ি ঠিক করার জন্য ব্যবহার করেন। এটি ব্যবহার করা হয় চুলের স্প্রে যেমন টাফ্ট, ফিক্সো, সুইফট বা জল বা তেল দিয়ে স্প্রে করার পরে। অনেক গোঁড়া শিখ শ্রদ্ধার চিহ্ন হিসাবে খোলা দাড়ি রাখতে পছন্দ করেন, তবে কিছু আধুনিক শিখ পরিষ্কার-পরিচ্ছন্নতা এবং চেহারার জন্য বা এমনকি প্রতিরক্ষা বা পুলিশিংয়ের মতো কাজের প্রকৃতির জন্য দাড়ি বাঁধতে পছন্দ করেন। এর মধ্যে হেয়ার স্প্রে বা দাড়ি স্প্রে দিয়ে স্প্রে করা হয়, তারপরে এটি রাবার বা দাড়ির পিন দিয়ে বেঁধে দেওয়া হয়। চিবুকের উপর একটি থাথি বেঁধে রাখা হয় এই প্রক্রিয়াটি ৩০ মিনিট থেকে এক ঘন্টা সময় নেয়।
শিখ ধর্মে চুল কাটা অননুমোদিত। তাই দাড়ি কাটাও অনুমোদিত নয়।
বর্তমানে বেশিরভাগ শিখ যারা দাড়ি কাটে না তারা তাদের দাড়ির চুল টাগ বা সেট করার জন্য হেয়ার রাবারব্যান্ড বা হেয়ার জেল ব্যবহার করে। 
সংক্ষেপে শুধুমাত্র চুল কাটা (একইরকমভাবে দাড়ি) নিষিদ্ধ। কাটা দাড়ি এবং কাটা চুল কীভাবে রাখা হয় তার নির্দিষ্ট নিয়ম শিখধর্মে রয়েছে।
এখন পর্যন্ত হেয়ার রাবারব্যান্ড বা হেয়ার জেল টাগড দাড়ি রাখাকে স্ট্যান্ডার্ড হিসেবে গ্রহণ করা হয়।
শিখ ধর্মে চুল না কাটা বা রাখার স্বীকৃত উপায় হ'ল পুরুষদের জন্য পাগড়ি এবং মহিলাদের জন্য ব্রেইড বা পাগড়ি বেছে নিতে হয়।
একইভাবে এখন পর্যন্ত হেয়ার রাবারব্যান্ড বা হেয়ার জেল টাগড দাড়ি রাখাকে স্ট্যান্ডার্ড হিসেবে গ্রহণ করা হয়। কিছু শিখের মতে খোলা বনাম স্থির দাড়ির প্রশ্নটি বিতর্কের যোগ্য হিসাবে দেখা হয় না; তারা যুক্তি দেখান যে শিখগুরু গোবিন্দ সিং শিখদের চুল কাটা নিষেধ করেছেন এবং তারা ভালভাবে থাথা দিয়ে দাড়ি বেঁধে রেখে তাদের ধর্মীয় নিয়ম বজায় রাখে।

তথ্যসুত্র
---------

1. ↑  Singh Trehan, Manjeet (১৯ জুলাই ২০১৮)। "Don't die like a fool on the road..."। *The Tribune*। সংগ্রহের তারিখ ২১ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  McLean, Tanara (৫ অক্টোবর ২০১৮)। "The lengths one man went to for a beautiful beard"। CBC। সংগ্রহের তারিখ ২১ জানুয়ারি ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বলরামপুর-রামানুজগঞ্জ জেলাটি ভারতের ছত্তিশগড় রাজ্যের একটি জেলা।** জেলাটিকে ২০১২ সালের ১৭ই জানুয়ারী সরগুজা জেলার থেকে পৃথক করে আলাদা জেলার মর্যাদা দেওয়া হয়।  বলরামপুর-রামানুজগঞ্জ জেলা ছত্তিসগড় রাজ্যের উত্তর অংশে অবস্থিত।

রামনুজগঞ্জ বলরামপুর জেলার অন্যতম ঐতিহাসিক স্থান। এটি বলরামপুর জেলার সর্বাধিক জনবহুল শহর। রামানুজগঞ্জ ছত্তিশগড়- ঝাড়খণ্ড রাজ্যের সীমান্ত শহর। নিকটতম বিমানবন্দরগুলি হল রাঁচি এবং রায়পুর । নিকটতম রেলস্টেশনগুলি হল গড়ওয়া এবং অম্বিকাপুর । জেলাটি পূর্বদিকে ঝাড়খণ্ড রাজ্য দ্বারা উত্তরে উত্তরপ্রদেশ রাজ্য দ্বারা এবং পশ্চিমে মধ্যপ্রদেশ রাজ্য দ্বারা সীমাবদ্ধ। জেলার ৩৬% মানুষ তফসিলি উপজাতিভুক্ত।

পর্যটন
------

* দীপাদিহ (প্রাচীন ভাস্কর্য)
* রাকসগান্ডা ,
* তাতাপানি (উষ্ণ প্রস্রবণ)

শিক্ষা
------

বলরামপুর-রামানুজগঞ্জ জেলার একমাত্র বিশ্ববিদ্যালয় সরগুজা বিশ্ববিদ্যালয়টি যা ২রা সেপ্টেম্বর, ২০০৮ সালে নির্মিত হয়েছিল।

জনমিতি
------

২০১১ সালের আদমশুমারি অনুসারে জনসংখ্যার ৩২,৯২% জনগণ সরগুজিয়া ভাষায় ২৬,৪৩% জনগণ সাদ্রি ভাষায়, ১২,৩২% হিন্দি ভাষায়, ৮,৭৬% ভোজপুরি ভাষায়, ৭,৩৫% কুরুখ ভাষায়, ১.৮৪% কোরয়া ভাষায়, ১.৫৮% গোন্ডি এবং ১.৩৭% জনগণ বাংলা ভাষায় কথা বলেন।

প্রশাসন
-------

তথ্যসূত্র
---------

1. ↑  "District Balrampur, Government of Chhattisgarh | Anokha Balrampur | India" (ইংরেজি ভাষায়)। সংগ্রহের তারিখ ২০২১-০১-২৭।
পল অ্যালেন**পল গার্ডনার অ্যালেন** (ইংরেজি: Paul Gardner Allen 1953-2018) (জন্ম ২১শে জানুয়ারি, ১৯৫৩, সিয়াটল, ওয়াশিংটন - মৃত্যু: ১৫ অক্টোবর, ২০১৮) একজন মার্কিন উদ্যোক্তা যিনি বিল গেটসের সাথে মিলে মাইক্রোসফট কোম্পানি গঠন করেন। ২০০৭ সালের তথ্য অনুযায়ী *ফোর্ব্‌স* ম্যাগাজিনের মতে তিনি বিশ্বের সবচেয়ে ধনী মানুষদের মধ্যে ১৯তম।

অ্যালেন গেটসের সাথে মিলে ১৯৭৫ সালে নিউ মেক্সিকোর অ্যালবাকের্কিতে মাইক্রোসফট গঠন করেন এবং বেসিক প্রোগ্রামিং ভাষার ইন্টারপ্রেটার বিক্রির মাধ্যমে ব্যবসা শুরু করেন। ১৯৮০ সালে অ্যালেনের নেতৃত্বে মাইক্রোসফট ৫০,০০০ ডলারে কিউডস নামের অপারেটিং সিস্টেম কিনে নেয়। আইবিএম-এর বেঁধে দেয়া সময়সীমার মধ্যে একেবারে শূন্য থেকে কোন অপারেটিং সিস্টেম তৈরি করা গেটস ও অ্যালেন সম্ভবপর বলে মনে করেননি। তাই তারা সম্পূর্ণ কর্মক্ষম কিউডস কেনার সিদ্ধান্ত নেন এবং সেটির কোডের ওপর কিছু পরিবর্তন সাধন করে আইবিএম-এর চাহিদা পূরণ করেন। মাইক্রোসফটের এই প্রোগ্রামটিই পরবর্তীকালে আইবিএম-এর নতুন পিসিগুলোর অপারেটিং সিস্টেম হিসেবে নির্বাচিত হয় এবং ভবিষ্যতে মাইক্রোসফটের প্রসারের ভিত্তি হিসেবে কাজ করে।

২০০০ সালের নভেম্বর মাসে অ্যালেন মাইক্রোসফটের বোর্ড থেকে পদত্যাগ করেন। এরপর তিনি মাইক্রোসফটের ৬৮ মিলিয়ন শেয়ার বেচে দেন। এখনও তিনি কোম্পানিটির ১৩৮ মিলিয়ন শেয়ারের মালিক।

অ্যালেন মার্কিন জাতীয় ফুটবল লীগের সিয়াটল সিহক্‌স এবং জাতীয় বাস্কেটবল লীগের পোর্টল্যান্ড ট্রেইলব্লেজার্স দল দুইটির বর্তমান মালিক।

তথ্যসূত্র
---------

বহিঃসংযোগ
---------


উইকিমিডিয়া কমন্সে **পল অ্যালেন** সংক্রান্ত মিডিয়া রয়েছে।

* Paul Allen official home page
* সি-এসপিএএন-তে উপস্থিতি
* পল অ্যালেন -তে *চার্লি রোজ*

* গ্রন্থাগারে পল অ্যালেন সম্পর্কিত বা কর্তৃক কাজ (ওয়ার্ল্ডক্যাট ক্যাটালগ) (ইংরেজি)
* "পল অ্যালেন সংগৃহীত খবর এবং ভাষ্য"। *দ্য নিউ ইয়র্ক টাইমস* (ইংরেজি ভাষায়)। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
* পল অ্যালেন *দ্য ওয়াল স্ট্রিট জার্নাল*-এর সংবাদ ও ধারাভাষ্যের সংগ্রহশালা।
* Paul Allen entry from The Oregon Encyclopedia
* Paul Allen  ওয়েব্যাক মেশিনে আর্কাইভকৃত ৬ জুন ২০১১ তারিখে at THOCP.net
* Business profile at *Forbes*
* 
* টুইটারে পল অ্যালেন উইকিউপাত্তে এটি সম্পাদনা করুন
**জৈন্তিয়া বিশ্ববিদ্যালয় কলেজ**টি সিলেট জেলার  জৈন্তাপুর উপজেলার মধ্যে এতদ্বঞ্চলের মানুষের উচ্চ শিক্ষা গ্রহনের জন্য একটি পুরাতন প্রতিষ্ঠান। ২০১৭ সালে তিনটি বিষয় নিয়ে অনার্স চালু হওয়ায় জৈন্তিয়া ডিগ্রি কলেজকে জৈন্তিয়া বিশ্ববিদ্যালয় কলেজে রূপান্তর করা হয়।

ইতিহাস
------

শিক্ষা দীক্ষায় পিছিয়ে পড়া ও অর্থনৈতিকভাবে দরিদ্র সীমান্তবর্তী (১)  জৈন্তাপুর  (২)  গোয়াইনঘাট  (৩)  কানাইঘাট  এই তিনটি উপজেলার জনগোষ্টীর মধ্যে উচ্চ শিক্ষা বিস্তারে জৈন্তা কেন্দ্রীয় ছাত্র পরিষদ এর আহবানে সেন্ট্রেল জৈন্তা উচ্চ বিদ্যালয়ে এক সভা অনুষ্ঠিত হয় । উক্ত সভায় কলেজটি প্রতিষ্ঠার সিদ্ধান্ত গৃহীত হয় । পরবর্তীতে সিলেট তামাবিল মহাসড়কের পাশে এতদ্বঞ্চলের সর্বপ্রথম উচ্চ শিক্ষা গ্রহণের বিদ্যাপীঠ **জৈন্তিয়া ডিগ্রি কলেজ**টি ১৯৮৭ সালে ৬.০৮ (ছয় দশমিক শূন্য আট) একর নিষ্কন্ঠক জমির উপর প্রতিষ্ঠিত হয় ।

১০ জুন ২০১৫ সালে দুপুর ১২টায় জৈন্তাপুর উপজেলা সদরে এবং ২ আগস্ট জৈন্তিয়া ডিগ্রি কলেজ গেইটে জৈন্তিয়া ডিগ্রী কলেজের অবকাঠামোগত উন্নয়ন ও স্নাতক(অনার্স) কোর্স চালুর দাবীতে মানববন্ধন পালিত হয়।

বিভাগসমুহ
---------

বর্তমানে কলেজটিতে উচ্চ মাধ্যমিক (বিজ্ঞান,মানবিক ,ব্যবসায় শিক্ষা শাখা) , ডিগ্রি (পাস) বি.এ,ও বি.এস.এস শাখা এবং সমাজ বিজ্ঞান ও রাষ্ট্র বিজ্ঞান বিষয়ে অনার্স কোর্সে ১৪১০ জন ছাত্র-ছাত্রী অধ্যয়নরত আছে। তন্মধ্যে ছাত্রের সংখ্যা ৮৭০ জন এবং ছাত্রীর সংখ্যা ৫৩৯ জন।

সাফল্য
------

কলেজের আর্থিক অবস্থা স্বচ্ছল এবং অবকাঠামোর দিক বিবেচনায়ও প্রতিষ্ঠানটি সমৃদ্ধ । প্রতিষ্ঠানের চারদিকে রয়েছে সীমানা প্রাচীরসহ সবুজ বৃক্ষরাজী শোভিত প্রাকৃতিক মনোরম পরিবেশ । কলেজটি প্রতিষ্ঠালগ্ন থেকে পাবলিক পরীক্ষায়ও ভাল ফলাফল করে যাচ্ছে ।

তথ্যসূত্র
---------

1. ↑  "WELCOME TO JAINTIA DEGREE COLLEGE"। *www.jaintiacollege.edu.bd*। সংগ্রহের তারিখ ২০২৩-০৮-০২।
2. ↑  honoursadmission.com। "Honours Admission - Destination After HSC & Equivalent"। *Honours Admission* (ইংরেজি ভাষায়)। সংগ্রহের তারিখ ২০২৩-০৮-০২।
3. ↑  "WELCOME TO JAINTIA DEGREE COLLEGE"। *www.jaintiacollege.edu.bd*। সংগ্রহের তারিখ ২০২৩-০৮-০২।
4. ↑  Islam, Anis (২০১৫-০৬-১০)। "জৈন্তিয়া ডিগ্রী কলেজে অনার্স চালুর দাবীতে মানববন্ধন"। *আমার সিলেট ‍টুয়েন্টিফোর ডটকম* (ইংরেজি ভাষায়)। সংগ্রহের তারিখ ২০২৩-০৮-০২। [*স্থায়ীভাবে অকার্যকর সংযোগ*]
5. ↑  "WELCOME TO JAINTIA DEGREE COLLEGE"। *www.jaintiacollege.edu.bd*। সংগ্রহের তারিখ ২০২৩-০৮-০২।
6. ↑  "WELCOME TO JAINTIA DEGREE COLLEGE"। *www.jaintiacollege.edu.bd*। সংগ্রহের তারিখ ২০২৩-০৮-০২।
একই নামের অন্যান্য ব্যক্তির জন্য মিজানুর রহমান খান (দ্ব্যর্থতা নিরসন) দেখুন।
**মিজানুর রহমান খান** বাংলাদেশ সেনাবাহিনীর একজন সাবেক মেজর জেনারেল। তিনি বাংলাদেশের আধাসামরিক বাহিনী বাংলাদেশ আনসার এবং গ্রাম প্রতিরক্ষা বাহিনীর প্রধান হিসাবে দায়িত্ব পালন করছেন।

জন্মস্থান
---------

মেজর জেনারেল মিজান ১৯৬৫ সালের ১৫ জানুয়ারি তারিখে ঢাকা জেলায় জন্মগ্রহণ করেন।

কর্মজীবন
--------

১৯৮৫ সালের ১৯ মে তারিখে বাংলাদেশ সেনাবাহিনীর ৩ ইস্ট বেংগল রেজিমেন্টে তিনি কমিশন লাভ করেন। তিনি পাকিস্তানের কোয়েটা থেকে ব্যাটালিয়ন কমান্ডার কোর্স-৪৮ এবং অস্ট্রেলিয়ায় এ বিষয়ে উচ্চতর প্রশিক্ষণ গ্রহণ করেন। তিনি ৩, ১১ ও ২০ ইস্ট বেংগলে নিয়োগ দায়িত্ব পালন করেন, তিনি একইসাথে সদর দপ্তর ৬৬ পদাতিক ডিভিশন, ৫২, ৮১ ও ২০৩ পদাতিক ব্রিগেডে গ্রেড-১, গ্রেড-২ ও গ্রেড-৩ স্টাফ অফিসার হিসেবে দায়িত্ব পালন করেছেন। তিনি ইউনিট অধিনায়ক হিসেবে ৩ ই বেংগল এবং কমান্ডার হিসেবে ৮৮ পদাতিক ব্রিগেড এবং ৫২ পদাতিক ব্রিগেড কমান্ড করেন। মেজর জেনারেল মিজান ২০১৩ সালের ০৮ আগস্ট তারিখে মেজর জেনারেল পদবিতে পদোন্নতি লাভ করেন এবং লজিস্টিকস্ এরিয়ার এরিয়া কমান্ডার হিসেবে যোগদান করেন। 
তিনি র‌্যাপিড অ্যাকশন ব্যাটেলিয়ান (র‌্যাব) এ প্রেষণে নিয়োজিত থাকা অবস্থায় একটি ইউনিটে অধিনায়ক এবং পরবর্তীতে র‌্যাবের অপারেশন উইংয়ের পরিচালক ও অতিরিক্ত মহাপরিচালক এর দায়িত্ব পালন করেন। তিনি জাতিসংঘ মিশনে প্রথমবার কম্বোডিয়ায় বাংলাদেশ ব্যাটালিয়নের প্লাটুন কমান্ডার এবং পরবর্তীতে লাইবেরিয়ায় ব্যানব্যাট-১৮ এর কন্টিনজেন্ট কমান্ডার হিসেবে নিয়োজিত ছিলেন। তিনি আনসার-ভিডিপি উন্নয়ন ব্যাংক এর সাবেক চেয়ারম্যান।

তথ্যসূত্র
---------

1. ↑  "ALERT, SECURITY Eerie experience for school-goers"। *thedailystar.net*। The Daily Star। ৮ সেপ্টেম্বর ২০১৬। সংগ্রহের তারিখ ৬ অক্টোবর ২০১৬।
2. ↑  "Ansar camp attacked"। *thedailystar.net*। The Daily Star। ১৪ মে ২০১৬। সংগ্রহের তারিখ ৬ অক্টোবর ২০১৬।
3. ↑  "'Peaceful polls without army deployment'"। *bdnews24.com*। সংগ্রহের তারিখ ৬ অক্টোবর ২০১৬।
4. ↑  "European Union:"। *www.extrajudicialkilling.info*। ২০১৭-০২-২৬ তারিখে মূল থেকে আর্কাইভ করা। সংগ্রহের তারিখ ২০১৭-০২-২৫।
5. ↑  "Ansar-VDP Bank inaugurates online banking | TRADE & MARKET | The financial express"। *print.thefinancialexpress-bd.com*। ৯ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ৬ অক্টোবর ২০১৬।
6. ↑  "Bangladesh Ansar and VDP"। ২০১৭-০২-২৫। Archived from the original on ২০১৭-০২-২৫। সংগ্রহের তারিখ ২০১৭-০২-২৫। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
**মেজর জেনারেল(অব.) জন গোমেজ** একজন অবসরপ্রাপ্ত বাংলাদেশ সেনাবাহিনীর কর্মকর্তা ও কূটনীতিক। তিনি ফিলিপাইনে বাংলাদেশের রাষ্ট্রদূত হিসেবে দায়িত্ব পালন করেন।

জন্ম ও শিক্ষাজীবন
-----------------

জন গোমেজ ঢাকা বিশ্ববিদ্যালয় এবং নটর ডেম কলেজ থেকে স্নাতক করেন। প্রতিরক্ষা গবেষণায় হনোলুলু ইউনিভার্সিটি থেকে মাস্টার্স ডিগ্রি ও এমবিএ করেন।

কর্মজীবন
--------

১৯৭৭ সালে ইনফ্যান্ট্রি অফিসার হিসেবে **জন গোমেজ** বাংলাদেশ সেনাবাহিনীতে যোগ দেন। সাভার ক্যান্টনমেন্টে 'মর্নিং গ্লোরি স্কুল এন্ড কলেজ' প্রতিষ্ঠা করেন। বাংলাদেশ সামরিক খৃস্টান ফেলোশিপের সভাপতি হিসেবে দায়িত্ব পালন করেন।  সেনাবাহিনী থেকে অবসর গ্রহণের পর স্কয়ার হাসপাতালের ম্যানেজমেন্ট সাপোর্ট সার্ভিসের জেনারেল ম্যানেজার হিসাবে দায়িত্ব পালন করেন। 

২০১২ সালের অক্টোবরে **জন গোমেজ** ফিলিপাইনে বাংলাদেশ রাষ্ট্রদূত নিযুক্ত হন।  ২০১৬ সালের ৫ ফেব্রুয়ারি মাসে বাংলাদেশ ব্যাংকের রিজার্ভ থেকে ৮ কোটি ১০ লাখ ডলার চুরি করে হ্যাকাররা। চুরি হওয়া অর্থ ফেরতে তাকে দায়িত্ব দেওয়া হয়েছিল। তার প্রচেষ্টায় দেড় কোটি ডলার ফেরত আনার মাধ্যমে শুভ সূচনা করেন।  ২০১৬ সালের নভেম্বরে সরকার তার স্থলে আসাদ আলমকে ফিলিপাইনের রাষ্ট্রদূত হিসাবে নিযুক্ত করেন। 

### জাতিসংঘ মিশন

তাজিকিস্তানের জাতিসংঘ মিশন অব অবজারভার্সের অপারেশন ম্যানেজার ছিলেন।

তথ্যসূত্র
---------

1. 1 2 3  "John Gomes new envoy to the Philippines"। *The Daily Star* (ইংরেজি ভাষায়)। ৪ অক্টোবর ২০১২। সংগ্রহের তারিখ ১৫ অক্টোবর ২০১৮।
2. ↑  "Condition of Tofail improves"। *The Daily Star* (ইংরেজি ভাষায়)। ২৫ সেপ্টেম্বর ২০০৯। সংগ্রহের তারিখ ১৫ অক্টোবর ২০১৮।
3. ↑  "Notre Dame College Alumni Association gathering Nov 17"। *The Daily Star* (ইংরেজি ভাষায়)। ২৩ সেপ্টেম্বর ২০১২। সংগ্রহের তারিখ ১৫ অক্টোবর ২০১৮।
4. ↑  "অর্থ লোপাটের তদন্ত শুরু করেছে এফবিআই | অর্থনীতি | Jugantor"। *www.jugantor.com*। সংগ্রহের তারিখ ২০১৯-০৬-১৯। [*স্থায়ীভাবে অকার্যকর সংযোগ*]
5. ↑  "রিজার্ভ লুট: উদ্ধার হওয়া অর্থ ফেরত প্রক্রিয়া শুরু || জাতীয়"। *জনকন্ঠ* (ইংরেজি ভাষায়)। ২০১৯-০৬-২২ তারিখে মূল থেকে আর্কাইভ করা। সংগ্রহের তারিখ ২০১৯-০৬-১৯।
6. ↑  "Gambling with the sweat of our workers' brow!"। *The Daily Star* (ইংরেজি ভাষায়)। ১৮ মার্চ ২০১৬। সংগ্রহের তারিখ ১৫ অক্টোবর ২০১৮।
7. ↑  "Asad made Philippines ambassador"। *banglanews24.com* (ইংরেজি ভাষায়)। সংগ্রহের তারিখ ১৫ অক্টোবর ২০১৮।
**সিনা ইবনে জামালী** এজেসি, পিএসসি। বাংলাদেশ সেনাবাহিনীর অবসরপ্রাপ্ত লেফটেন্যান্ট জেনারেল। তিনি ডিরেক্টর মিলিটারি অপারেশনের এ্যাডজুটেন্ট জেনারেল। বাংলাদেশ সেনাবাহিনীর ২৪তম পদাতিক ডিভিশনের জেনারেল অফিসার কমান্ডিং, চট্টগ্রাম ও সেনা সদর দফতরের জেনারেল স্টাফ হিসেবে ছিলেন। আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন। বর্তমানে তিনি রেডিয়েট ফার্মাসিউটিক্যালস লিমিটেডের কর্পোরেট পরামর্শক, রেডিয়েট ডিস্ট্রিবিউশন লিমিটেড ও রেডিয়েট নিউট্রাসিউটিক্যালস লিমিটেডের এমডি ও সিইও হিসেবে কাজ করছেন।

শিক্ষাজীবন
----------

সিনা ইবনে জামালী মির্জাপুর ক্যাডেট কলেজে পড়াশোনা করেন। তিনি ডিফেন্স সার্ভিসেস কমান্ড এবং স্টাফ কলেজের মাস্টার্স অফ ডিফেন্স স্টাডিজ (এমডিএস) এবং ডিফেন্স সার্ভিসেস কমান্ড এবং স্টাফ কলেজ থেকে আর্মি ওয়ার কোর্স সম্পন্ন করেন। পাকিস্তান এবং মার্কিন যুক্তরাষ্ট্রের আর্মি ওয়ার কোর্স সম্পন্ন করেন ।

কর্মজীবন
--------

তিনি দুটি পদাতিক ব্যাটালিয়নের ও একটি পদাতিক ব্রিগেড এবং একটি পদাতিক বিভাগের নেতৃত্ব দেন। তিনি চট্টগ্রাম পার্বত্য চট্টগ্রামে বিদ্রোহী অভিযানে অংশ নেন। তিনি সেনাবাহিনীর অ্যাডজুটেন্ট জেনারেল হিসেবে দায়িত্ব পালন করেন।  তিনি বাংলাদেশ সেনাবাহিনীর কর্নেল কমান্ড্যান্ট পদে ভূষিত হন। ১৪ মে ২০০৯ থেকে ৩১ অক্টোবর ২০০৯ পর্যন্ত তিনি ন্যাশনাল ডিফেন্স কলেজের কমান্ড্যান্ট হিসেবে দায়িত্ব পালন করেন।  আগস্ট ২০০৭ থেকে সেপ্টেম্বর ২০০৯ পর্যন্ত তিনি বাংলাদেশ ক্রিকেট বোর্ডের সভাপতি হিসেবে দায়িত্ব পালন করেন।

তথ্যসূত্র
---------

1. ↑  "Mostafa Kamal appointed BCB president"। *Cricinfo*। ২৩ সেপ্টেম্বর ২০০৯। সংগ্রহের তারিখ ২০০৯-১০-২৫।
2. ↑  "Profile of LT GEN SINA IBN JAMALI, AWC, PSC (RETD)"।
3. ↑  "The Daily Star Web Edition Vol. 5 Num 561"। *archive.thedailystar.net*। ২০১৭-০৪-০৪ তারিখে মূল থেকে আর্কাইভ করা। সংগ্রহের তারিখ ২০১৭-০৪-০৩।
4. ↑  "National Defence College"। *ndc.gov.bd*। সংগ্রহের তারিখ ২০১৭-০৪-০৩।
5. ↑  "BCB President Lt Gen Sina Ibn Jamali names as chairman of Local Organising Committee (LOC) for ICC Cricket World Cup 2011"। *The New Nation*। ১৯ জুলাই ২০০৯। ২৪ জুলাই ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-১০-২৫।
**দুকড়িবালা দেবী** (২১ জুলাই, ১৮৮৭ ― ২৮ এপ্রিল, ১৯৭০) ব্রিটিশ বিরোধী স্বাধীনতা আন্দোলনের একজন নারী বিপ্লবী। বঙ্গভঙ্গ বিরোধী আন্দোলনে তিনি সক্রিয় ভাবে অংশগ্রহন করেন। তিনি ছিলেন বাংলার প্রথম দিকের নারী বিপ্লবীদের মধ্যে অন্যতম। ব্রিটিশ শাসক দ্বারা তিনিই প্রথম সশ্রম কারাদণ্ড প্রাপ্ত নারী ছিলেন।

পরিবার
------

দুকড়িবালা দেবীর জন্ম বীরভূম জেলার নলহাটি থানার ঝাউপাড়া। তার পিতা ছিলেন নীলমণি চট্টোপাধ্যায় এবং মা কমলকামিনী দেবী। স্বামীর নাম ফনিভূষন চক্রবর্তী।দুকড়িবালা দেবীর বোনপো নিবারণ ঘটক ছিলেন সশস্ত্র বিপ্লববাদী।

বিপ্লবী কর্মকাণ্ড
-----------------

দুকড়িবালার বোনপোর নাম ছিল নিবারণ ঘটক। মাসিমা দুকড়িবালা নিবারণ ঘটককে খুব স্নেহ করতেন। বোনপো প্রায়ই তার বাড়িতে বন্ধুবান্ধব নিয়ে আসতেন। স্বদেশী বই বা বে-আইনি বই লুকিয়ে পড়ার স্থান ছিল মাসিমার বাড়ি। এইসব দেখে দুকড়িবালা দেবীর কেমন সন্দেহ হতো। তিনি সকলের আড়ালে বইগুলি দেখেন এবং পড়েন। নিবারণ ঘটকের প্রভাবে দুকড়িবালা দেশের কাজে এগিয়ে আসেন। বিপ্লবী দলে 'মাসীমা' নামে পরিচিত ছিলেন। ১৯১৪ সালে কলকাতায় বিপ্লবী বিপিনবিহারী গঙ্গোপাধ্যায়ের নেতৃত্বে রডা কোম্পানীর মাউজার পিস্তল ও তার কার্তুজের ৫০ টি বাক্স লুট হয়। তার কিছু আসে নিবারণ ঘটকের কাছে, তার দেওয়া সাতখানি মাউজার পিস্তল ও কার্তুজ নিজের হেফাজতে লুকিয়ে রাখেন দুকড়িবালা। পুলিশ খবর পেয়ে ৮ জানুয়ারি ১৯১৭ সালে তার বাড়ি তল্লাশি চালায় এবং দুকড়িবালা দেবী গ্রেপ্তার হন। কোলের শিশুকে ছেড়ে তাকে জেলে যেতে হয়। ১৯১৮ সালে ডিসেম্বর মাসে তিনি জেল থেকে মুক্তি পান। উল্লেখ্য, দুকড়িবালা দেবীই পরাধীন ভারতে অস্ত্র আইনে দন্ডিতা প্রথম মহিলা।

মৃত্যু
------

২৮ এপ্রিল, ১৯৭০ দুকড়িবালা দেবী মারা যান।

তথ্যসূত্র
---------

1. ↑  "জ্বলজ্বল করছে বীরভূম জেলার নাম"। *www.anandabazar.com*। সংগ্রহের তারিখ ২০২১-০৬-২৫।
2. ↑  "বীরভূমের "মাসিমা"ই ছিলেন অস্ত্র আইনে দন্ডিতা প্রথম মহিলা বিপ্লবী | বীরভূমের "মাসিমা"ই ছিলেন অস্ত্র আইনে দন্ডিতা প্রথম মহিলা বিপ্লবীBangla Amar Pran - The glorious hub for the Bengal"। *banglaamarpran.in* (ইংরেজি ভাষায়)। ২০২০-০৬-১৪। ২০২১-০৬-২৫ তারিখে মূল থেকে আর্কাইভ করা। সংগ্রহের তারিখ ২০২১-০৬-২৫।
3. ↑  কমলা দাশগুপ্ত (জানুয়ারি ২০১৫)। স্বাধীনতা সংগ্রামে বাংলার নারী, অগ্নিযুগ গ্রন্থমালা ৯। কলকাতা: র‍্যাডিক্যাল ইম্প্রেশন। পৃষ্ঠা ২৩২। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
4. 1 2  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ২০৯। আইএসবিএন 81-85626-65-0।
5. ↑  বীরভূম রাঢ় বাংলা, বীরভূম (৩ জুলাই ২০১৮)। "অস্ত্র আইনে দন্ডিতা প্রথম মহিলা"। ৮ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ৩ জুলাই ২০১৮।
**সানলাইট সেনা** ছিল ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন এবং মাওবাদী কমিউনিস্ট কেন্দ্র এবং তাদের দলিত সমর্থকদের অতি-বামপন্থী গোষ্ঠীগুলির বিরুদ্ধে লড়াই করার জন্য বিহারের রাজপুত এবং  মুসলমানদের দ্বারা গঠিত একটি বর্ণবাহিনী । এর প্রাথমিক লক্ষ্য ছিল এই দুটি সামাজিক গোষ্ঠী থেকে সামন্তবাদীদের মালিকানাধীন বিস্তীর্ণ জমি রক্ষা করা। সেনের প্রতিষ্ঠাতা নেতারা ছিলেন দুই রাজপুত সামন্ত প্রভু – রানিগঞ্জের রঞ্জিত সিং এবং বিসরামপুরের বিনোদ সিং। কিন্তু পরবর্তীতে তারা মুসলিম সামন্ত প্রভু পাঠান বা খানদের হাতে নেতৃত্ব হস্তান্তর করেন। পুলিশ রেকর্ড অনুসারে তবে বিহারের গয়া জেলার দুমহারিয়া গ্রামে মুসলিম জমিদারদের দ্বারা সানলাইট সেনার অস্তিত্ব আনা হয়েছিল। শানে আলিকে এই রেকর্ডগুলোর প্রতিষ্ঠাতা নেতা বলা হয়। এটাও দাবি করা হয় যে সেনার কার্যক্রম পরে ঝাড়খণ্ডের পালামৌ অঞ্চলেও বিস্তৃত হয়েছিল। ১৯৮৭ সালকে এটির প্রতিষ্ঠার তারিখ বলা হয়।

ইতিহাস
------

উচ্চবর্ণের মুসলমানরা হিন্দু সমাজের সামন্ত উপাদান বিশেষ করে রাজপুত এবং ভূমিহার জমিদারদের সাথে আরামদায়ক সম্পর্ক উপভোগ করেছে। বছরের পর বছর ধরে পাঠান এবং রাজপুতদের মধ্যে ভালো সম্পর্ক রয়েছে। এইভাবে উচ্চবর্ণের মুসলমানরা হিন্দুদের মধ্যে এই সামাজিক গোষ্ঠীগুলির সাথে একটি জোট গড়ে তোলে এবং আনসারী, কুরেশি এবং মানসুরিদের মতো মুসলমানদের মধ্যে অনগ্রসর জাতিকে লক্ষ্যবস্তু করে।

তথ্যসূত্র
---------

1. ↑  S. K. Ghosh; Srikanta Ghosh (২০০০)। *Bihar in Flames*। APH Publishing। পৃষ্ঠা 60–। আইএসবিএন 978-81-7648-160-1।
2. 1 2  "Will the Muslim militia polarise community on caste lines in Bihar's Imamganj?"। *Firstpost.com*। ৪ জুন ২০২২ তারিখে মূল থেকে আর্কাইভ করা। সংগ্রহের তারিখ ৩ মে ২০২২।
3. ↑  "Ranvir Sena outlives other senas"। *Times of India*। ৪ জুন ২০২২ তারিখে মূল থেকে আর্কাইভ করা। সংগ্রহের তারিখ ৪ জুন ২০২২।
**দেশি চাঁদিঠোঁট** (বৈজ্ঞানিক নাম:*Lonchura malabarica*) *Lonchura* (লঙ্কুরা) গণের অন্তর্ভুক্ত এক প্রজাতির ছোট আকারের পাখি। এরা বসবাসের জন্য নিরাপদ জায়গা পছন্দ করে। ভারতীয় উপমহাদেশ, মধ্য প্রাচ্যের এদের দেখতে পাওয়া যায়। প্রকৃতিগতভাবে এরা মুনিয়ার সমগোত্রীয়।

বাসস্থান
--------

এ পাখি বাংলাদেশ,ভারত,পাকিস্তান,নেপাল,সৌদি আরব,জর্দান,কুয়েত,কাতার,ইসরায়েল,শ্রীলঙ্কায় দেখা যায়। এদের মূলত সমভূমিতে দেখা যায়।তাছাড়ও কাশবন, বালুময় শণবন, নদীতীরের আবাদি জমি ও কাঁটা ঝোপে বিচরণ করে ।

বর্ণনা
------

দেশি চাঁদিঠোঁট ধূসর ঠোঁট ও কালো লেজের পাখি। দেহের দৈর্ঘ্য ১১-১১.৫ সেন্টিমিটার, ওজন ১২ গ্রাম। প্রাপ্তবয়স্ক পাখির সাদা কোমর, দেহের পেছনের অংশ,ডানা পিঠ ফিকে ও মেটে বাদামি। লেজ দেখতে লম্বা সুচালো কালো। দেহতল সাদা বর্ণের। ঠোঁট ত্রিকোনাকার ও ধূসরাভ। পা, পায়ের পাতা ও নখর ধূসরাভ-পাটল রঙের।স্ত্রী-পুরুষ পাখির চেহারা অভিন্ন প্রজনন সময় ফেব্রুয়ারি থেকে সেপ্টেম্বর। অঞ্চলভেদে প্রজনন মৌসুমের হেরফের রয়েছে।।[শুকনো খড় লতাপাতা বাসা তৈরির উপকরণ হিসেবে ব্যবহার করে। ডিম পাড়ে ৪-৮টি। ফুটতে সময় লাগে ১১-১৩ দিন। এরা ছোট- বড় দলে বিচরণ করলেও একাকীও চলে । এরা চঞ্চল প্রকৃতির।

তথ্যসূত্র
---------

1. ↑  BirdLife International (২০১২)। "*Lonchura malabarica*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  *দেশি চাঁদিঠোঁট*, সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: নভেম্বর ০২, ২০১৩ খ্রিস্টাব্দ।
3. ↑  "দেশি চাঁদিঠোঁট"। *Prothomalo*। সংগ্রহের তারিখ ২৫ নভেম্বর ২০২০।
4. ↑  শাইন, আলম। "দেশি চাঁদিঠোঁট Indian Silverbill Lonchura malabarica Pakhi Tottho"। ২৮ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ২৫ নভেম্বর ২০২০।

বহিঃসংযোগ
---------

* পাখি প্রবেশদ্বার

উইকিমিডিয়া কমন্সে **দেশি চাঁদিঠোঁট** সংক্রান্ত মিডিয়া রয়েছে।

* Photographs and videos
এই *রেখাচিত্রটি* শেষ বিচারের দিন "হাশরের ময়দানে"র (*আরদ্ আল-হাশর*)। এটি আনুমানিক ১২৩৮ সালে করা সুফী তত্ত্ববিদ ও দার্শনিক ইবনে আরাবির স্বহস্তে লিখিত *ফুতুহাত আল-মাক্কিয়ার* পান্ডুলিপি থেকে নেয়া। এটাতে আরশ(আল্লাহ তা’য়ালার সিংহাসন), ধার্মিকদের (আল-আমিনুন) জন্য মঞ্চ, ফেরেশতাদের সাত সারি, জিব্রাইল (আল-রুহ), আ’রাফ (বেষ্টনী), হাউজে আল কাওসার, আল-মাকাম আল-মাহমুদ (পরম আরাধ্য মঞ্চ, যেখানে মুহাম্মাদ বিশ্বস্তদের পক্ষে সুপারিশ করার জন্য দাঁড়াবেন), মিজান (পাপ-পূণ্য মাপার ‍দাড়িঁপাল্লা), পুল সিরাত (সেতু), জাহান্নাম (দোজখ) এবং মারজ আল-জান্নাত (বেহেশতের চিরশ্যামল মাঠ) দেখানো হয়েছে।
**হাউজে আল কাওসার** (আরবি: حوض الكوثر‎, প্রতিবর্ণী. **Ḥawḍ al-Kawthar**‎) বলতে জান্নাতে বিদ্যমান একটি নদী বা ঝর্নাধারাকে বোঝানো হয়। ফার্সী ভাষায় এটিকে 'আবে হায়াত' শব্দ দ্বারা বোঝানো হয়, যদিও এ শব্দটির অন্য অর্থও রয়েছে। ইসলামী বিশ্বাস মতে কেয়ামতের দিন সবাইকে যখন পুনরুত্থিত করা হবে তখন জেগে ওঠার পর সবাই অনেক বেশি পিপাসা নিয়ে এবং বিশৃঙ্খল পরিবেশে তৃষ্ণা নিবারণ করার চেষ্টা করবে। তারপর, আল্লাহ তা’য়ালা মুহাম্মাদ কে দায়িত্ব দেবেন বাছাই করার জন্য যে, বিশ্বাসীদের মধ্যে তৃষ্ণা নিবারণে কে কে অগ্রাধিকার পাবেন। এর পর তাদেরকে তেষ্টা মেট‍াবার জন্য হাউজে কাওসার থেকে শীতল আর সুস্বাদু পানি পান করানো হবে। কুরআন শরীফের সূরা আল-কাওসারে এই দিনের পরিস্থিতির ব্যাপারে বলা হয়েছে, তবে বেশিরভাগ আয়াতের ব্যাখা সূরাটি বিশেষত মুহাম্মাদকে দেওয়া আল্লাহ তা’য়ালার বিশেষ নেয়ামত বা প্রাচুর্য সম্পর্কে নির্দেশ করে। অন্যান্য নবী ও রাসূলগণের তুলনায় মুহাম্মাদের বিশেষ মর্যাদা এখানে তুলে ধরা হয়েছে।

হাউজে কাওসার বর্ণনার গূঢ় অর্থ হ'ল মুসলমানদেরকে শেষ বিচারের দিনের ভয়াবহতা সর্ম্পকে সচেতন করা এবং সেই অনুসারে তাদের পরকালের ভালোর জন্য এখন থেকেই পরিকল্পনা করতে অনুপ্রাণিত করা। এটি মুহাম্মাদের প্রতি তাদের ভালবাসার প্রকাশ এবং কেয়ামতের দিনের না দেখা বিষয়ের প্রতি বিশ্বাস স্থাপনে উদ্বুদ্ধ করে।

আরও পড়ুন
---------

* শেষ বিচারের ইসলামী দৃষ্টিভঙ্গি (*আখিরাত ও কেয়ামত*)

তথ্যসূত্র
---------

1. ↑  বেগলি, ওয়েইন ই, দ্যা গার্ডেন অব দ্যা তাজমহল: এ কেস স্টাডি অব মুগল আকিটেকচারাল প্ল্যানিং এন্ড ‍সিম্বলিজম, ইন: ওয়েসকোট, জেমস এল; উওলস্কে-বুলমাহ্‌ন, জোয়াসিম (১৯৯৬) *Mughal Gardens: Sources, Places, Representations, and Prospects* ডুমবার্টন ওক্স, ওয়াশিংটন ডি,সি,আইএসবিএন ০৮৮৪০২২৩৫৮. পৃষ্ঠা ২২৯-২৩১
2. ↑  হউতস্‌মা, এম,থ, (১৯৯৩)। *ই,জে, ব্রিল’স ফার্ষ্ট এনসাইক্লোপিডিয়া অব ইসলাম, ১৯১৩-১৯৩৬*। ব্রিল। পৃষ্ঠা ৮৩৫। আইএসবিএন 90-04-09790-2।
3. ↑  তাদাব্বুর-ই-কুরআন লেখক আমিন আহসান ইসলাহী - একজেসিসেস এ্যাভেইলেভল হিয়ার
4. ↑  একজেসিসেস বাই জাভেদ আহমদ ঘামিদি
চুকনগর শহীদ স্মৃতিস্তম্ভ
**চুকনগর গণহত্যা** একটি সামরিক গণহত্যা যা পাকিস্তান সেনাবাহিনী ১৯৭১ মুক্তিযুদ্ধ চলাকালে সংঘটিত করে। গণহত্যাটি ১৯৭১ সালের ২০ মে খুলনার ডুমুরিয়া উপজেলার চুুুুুকনগরে ঘটে যা বিশ্বের কোনো মুক্তিযুদ্ধের ইতিহাসে সর্ববৃহৎ একক গণহত্যা ।

অবস্থান
-------

চুকনগর খুলনার ডুমুরিয়া উপজেলার অন্তর্গত।ডুমুরিয়া উপজেলার আটলিয়া ইউনিয়নে চুকনগর বাজার অবস্থিত। চুকনগর খুলনা শহর থেকে প্রায় ৩২ কি,মি পশ্চিমে ভদ্রা নদীর তীরে অবস্থিত এবং ভারতীয় সিমান্তের নিকটবর্তী অঞ্চল

হত্যাকাণ্ড
----------

চুকনগর গণহত্যা একটি সামরিক গণহত্যা যা পাকিস্তান সেনাবাহিনী ১৯৭১ মুক্তিযুদ্ধ চলাকালে সংঘটিত করে। গণহত্যাটি ১৯৭১ সালের ২০ মে ঘটে। চুকনগর ভারতীয় সীমান্তের নিকটবর্তী হওয়ায় স্বাধীনতাযুদ্ধ শুরু হবার পর বিভিন্ন স্থান থেকে লোকজন সীমান্ত অতিক্রমের জন্য এখানে এসে জড়ো হয়। বাংলাদেশের খুলনা ওবাগেরহাট থেকে ভদ্রা নদী পাড়ি দিয়ে প্রায় লক্ষাধিক মানুষ চুকনগরে এসে জড়ো হয়। ২০ মে বেলা ১১টার সময় মিলিটারির দুটি দল একটি ট্রাক ও একটি জিপ গাড়িতে এসে চুকনগর বাজারের উত্তর প্রান্তে "কাউতলা" নামক একটি স্থানে এসে থামে। পাতখোলা বাজার থেকে তারা গুলি চালনা শুরু করে এবং পরবর্তীতে চুকনগর বাজারের দিকে অগ্রসর হয়। বিকেল তিনটা পর্যন্ত গোলাগুলি চলতে থাকে। প্রত্যক্ষদর্শীদের মতে মৃতের সংখ্যা ১৩ হাজার বা তারও বেশি।
মৃতদেহগুলো পাক বাহিনী নদীতে নিক্ষেপ করে এবং পরবর্তীতে স্থানীয় লোকজন অবশিষ্ট দেহগুলোর অধিকাংশ নদীর পানিতে ফেলে দিতে বাধ্য হন।

স্মৃতিসৌধ
---------

হত্যাকাণ্ডে নিহতদের স্মৃতির উদ্দেশ্যে চুকনগরে একটি স্মৃতিসৌধ স্থাপন করা হয়েছে যা "চুকনগর শহীদ স্মৃতিস্তম্ভ" নামে পরিচিত।

তথ্যসূত্র
---------

1. 1 2 3  Alam, Masud; Abdullah, Kazi (20 May), "চুকনগর গণহত্যা", *Prothom Alo*, পৃষ্ঠা 11  এখানে তারিখের মান পরীক্ষা করুন: `|তারিখ=` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Chuknagar genocide day observed", *New Age*, পৃষ্ঠা 11, 21 May, ২৩ অক্টোবর ২০০৭ তারিখে মূল থেকে আর্কাইভ করা, সংগ্রহের তারিখ ২ নভেম্বর ২০০৭  এখানে তারিখের মান পরীক্ষা করুন: `|তারিখ=, |year= / |date= mismatch` (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  ১৯৭১ চুকনগরে গণহত্যা,সম্পাদনাঃ মুনতাসির মামুন,বাংলাদেশ চর্চা(পরিবেশক ইউ,পি,এল),২০০২ (পৃ ৮-৯)
4. ↑  "Chuknagar: The largest genocide during the Bangladesh Liberation War in 1971"। *Muktodhara*। ২০১২-০৯-১৯ তারিখে মূল থেকে আর্কাইভ করা। সংগ্রহের তারিখ ২০০৭-১০-৩১।
**নবনিন্দ্র বেহল** হলেন একজন ভারতীয় মঞ্চ নাটক এবং টেলিভিশন পরিচালক, লেখিকা এবং অভিনেত্রী।

প্রারম্ভিক জীবন
---------------

নবনিন্দ্র বেহল একটি জাট শিখ পরিবারে জন্মগ্রহণ করেছিলেন। মাত্র তিন বছর বয়সে তিনি মঞ্চ নাটকে অভিনয় শুরু করেছিলেন। স্কুল ও কলেজের নাটকে অংশ নেওয়ার পাশাপাশি তিনি ভারতের পাটিয়ালার অপেশাদার মঞ্চ নাটকের সাথেও জড়িত ছিলেন। তিনি পাঞ্জাবি সাহিত্যে স্নাতকোত্তর সম্পন্ন করেছেন।

পেশা
----

স্নাতক সম্পন্ন করার কিছুদিন পর, নবনিন্দ্র বেহল পাটিয়ালা পাঞ্জাব বিশ্ববিদ্যালয়ের নাটক বিভাগে একজন অধ্যাপক হিসেবে যোগদান করেন। একাধিক মঞ্চ নাটক রচনা ও পরিচালনার পাশাপাশি, নবনিন্দ্র, প্রভাষক, পাঠক, অধ্যাপক এবং বিভাগীয় প্রধান হিসাবে তাঁর ৩৭ বছরের কর্মজীবনে বহু মঞ্চ, টেলিভিশন ও চলচ্চিত্র শিল্পীদের প্রশিক্ষণ ও তৈরি করার কাজ করে গেছেন। তিনি সিইসি (দিল্লিতে অবস্থিত বিশ্ববিদ্যালয় মঞ্জুরি কমিশন) দ্বারা অর্থায়িত অডিও ভিজ্যুয়াল রিসার্চ সেন্টারে তিন বছর পরিচালকের দায়িত্ব পালন করেছেন। এছাড়াও শিক্ষক প্রশিক্ষণ, অভিনয় এবং নাটক বিষয়ে দিকনির্দেশনা প্রদান করা ছাড়াও তাঁর পাটিয়ালা বিশ্ববিদ্যালয়ের মতো বিভিন্ন প্রতিষ্ঠানের শিক্ষক হিসাবে কাজ করার ২৫ বছরের অভিজ্ঞতা রয়েছে। তিনি অসংখ্য মঞ্চ নাটকে অভিনয় করেছেন। টেলিভিশন শিল্পে লেখিকা, অভিনেত্রী এবং পরিচালক হিসাবে তাঁর ৩০ বছরের অভিজ্ঞতা রয়েছে। তিনি টেলিভিশনের জন্য চলচ্চিত্র ও ধারাবাহিকে কাজ করার পাশাপাশি দূরদর্শনের জন্য টেলিভিশন অনুষ্ঠানের লিপি রচনা করেছেন। এছাড়াও তিনি কেন্দ্রীয় ও পাঞ্জাব সরকারের বিভিন্ন বিভাগের জন্য তথ্যচিত্র, অডিও ভিজ্যুয়াল রিসার্চ সেন্টার, সিইসি, দিল্লি এবং চলচ্চিত্র বিভাগের দ্বারা আয়োজিত বিভিন্ন শিক্ষামূলক অনুষ্ঠানগুলো পরিচালনা করেছেন। চলচ্চিত্র জগতে একজন লেখক ও অভিনেত্রী হিসাবে তাঁর ১৫ বছরের অভিজ্ঞতা রয়েছে এবং গুলজার (*মাচিস*, ১৯৯৬), দিবাকর বন্দ্যোপাধ্যায় (*ওয়ে* *লাকি! লাকি ওয়ে!*), বিশাল ভরদ্বাজ (*গুবারে*)-এর মতো উচ্চমানের চলচ্চিত্র নির্মাতাদের সাথে কাজ করেছেন, এছাড়াও তিনি *দ্য প্রাইড* এবং *দ্য গুরু*-এর মতো হলিউডের চলচ্চিত্রেও কাজ করেছেন।

তিনি ইউপিএসসির (মঞ্চ নাটক ও গণমাধ্যম) নির্বাচন প্যানেল-এর একজন সদস্য ছিলেন এবং রবীন্দ্রভারতী বিশ্ববিদ্যালয়, ভারতীয় থিয়েটার ডিপার্টমেন্ট, পাঞ্জাব বিশ্ববিদ্যালয়, চণ্ডীগড়, দূরদর্শন কেন্দ্র, জলন্ধর ও দিল্লি সরকারের সংস্কৃতি বিষয়ক মন্ত্রণালয়ের বিশেষজ্ঞ বোর্ডের তালিকায় রয়েছেন। পাটিয়ালার পাঞ্জাবি বিশ্ববিদ্যালয়ের সদস্য সিন্ডিকেট এবং সদস্য একাডেমিক কাউন্সিল হওয়া ছাড়াও তিনি পাঞ্জাব বিশ্ববিদ্যালয়, জয়পুর বিশ্ববিদ্যালয়, গড়ওয়াল বিশ্ববিদ্যালয়, অমৃতসরের জিএনডিইউ বিশ্ববিদ্যালয়, কলকাতার ফিল্ম অ্যান্ড টেলিভিশন ইনস্টিটিউট, মুম্বই বিশ্ববিদ্যালয়-এর বিশিষ্ট পরিদর্শন অনুষদের প্যানেলে ছিলেন।

তথ্যসূত্র
---------

1. 1 2  "Death of farmers' dreams"। *The Tribune*। ৪ নভেম্বর ২০০৬। ২৪ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৪ জানুয়ারি ২০১৩।

বহিঃসংযোগ
---------

* ইন্টারনেট মুভি ডেটাবেজে নবনিন্দ্র বেহল (ইংরেজি)
* বই
**বড়কুঠি** বাংলাদেশের রাজশাহী অঞ্চলের সর্বপ্রাচীন ইমারত। সুনির্দিষ্টভাবে এই ইমারতের নির্মাণকাল নির্ধারণ করা না গেলেও বিভিন্ন সূত্রের বিচারে এর নির্মাণকাল অষ্টাদশ শতাব্দীর প্রথমার্ধে বলে ধারণা করা হয়। এটি প্রথমে ওলন্দাজ বা ডাচদের ব্যাবসাকেন্দ্র ছিল। ঊনবিংশ শতাব্দীর প্রথম দিকে ডাচরা ভারতে তাদের কর্মকাণ্ড গুটিয়ে নেওয়ার সিদ্ধান্ত নেয় এবং ১৮১৪ সালে ইংরেজদের সাথে একটি চুক্তি করে বড়কুঠিসহ ভারতের সকল বাবসা কেন্দ্র ইস্ট ইন্ডিয়া কোম্পানিকে হস্তান্তর করে। বড়কুঠির দায়িত্ব গ্রহণ করে ১৮৩৩ সাল পর্যন্ত তারা এটিকে তাদের বাণিজ্যিক কেন্দ্র হিসাবে ব্যবহার করে। ১৯৫৩ সালে রাজশাহী বিশ্ববিদ্যালয় প্রতিষ্ঠিত হওয়ার পর এই বড়কুঠি এর প্রথম প্রশাসনিক ভবন হিসাবে ব্যবহার করা হয়।

বিবরণ
-----

বড়কুঠি সাহেব বাজার এবং রাজশাহী কলেজের দক্ষিণে এবং পদ্মা নদীর উত্তর পাড়ে অবস্থিত। ইষ্টক নির্মিত এবং সমতল ছাদ বিশিষ্ট এই ইমারতটি আঠারো শতকের প্রথমার্ধে (১৭২৫ সনের পূর্বে) ওলন্দাজ রেশম ব্যবসায়ীদের নির্মিত এক উল্লেখযোগ্য কীর্তি। কুঠিটির বহির্ভাগ এর দৈর্ঘ্য ২৪ মিটার (৮২-০) এবং প্রস্থ ১৭.৩৭ (৬৭-০)। দ্বিতল বিশিষ্ট এই ইমারতটি বিভিন্ন আয়তনের মোট ১২ টি কক্ষে বিভক্ত। দ্বিতলে একটি সভাকক্ষসহ ৬টি কক্ষ আছে। কেন্দ্রস্থলে অবস্থিত পূর্ব-পশ্চিমে ৯.৬০ মিটার এবং উত্তর-দক্ষিণে ৬.৩০ মিটার আয়তন বিশিষ্ট আয়তাকার সভাকক্ষের উত্তর ও দক্ষিণ দিকে একটি করে বারান্দা (উত্তরের বারান্দা ৯.৬০ ও ৫.৮৫ মিটার এবং দক্ষিণের বারান্দা ৯.১৮ ও ৫.৮৫ মিটার আয়তন বিশিষ্ট) এবং কক্ষের পশ্চিমদিকে দুটি এবং পূর্ব দিকে এক সারিতে তিনটি কক্ষ বিদ্যমান।

প্রকৃতপক্ষে ওলন্দাজ বাবসায়িরা জরুরী সময়ে ইমারতটি দুর্গ হিসাবে ব্যবহার করত। এজন্য ইমারতের ছাদে এবং নিচে বেশকটি কামান শত্রুদের মোকাবেলার জন্য প্রস্তুত থাকত। ১৮৩৩ সালে এটি ইস্ট ইন্ডিয়া কোম্পানির দখলে আসলে কামানগুলো অন্যত্র সরিয়ে নেওয়া হয়। এখানকার তিনটি পুরাতন কামান এখনও রাজশাহী পুলিশ লাইন এ সংরক্ষিত আছে।

চিত্রশালা
---------

* 
* 
*

তথ্যসূত্র
---------

1. ↑  "ডাচ্ প্রতিনিধিদলের রাজশাহীর বড়কুঠি পরিদর্শন"। *দৈনিক প্রথম আলো*। ঢাকা। ২০১১-০১-২৯। ২০১৯-০৯-০৩ তারিখে মূল থেকে আর্কাইভ করা। সংগ্রহের তারিখ ২০১৫-০২-২৭।
2. 1 2 3 4  "সর্ব প্রাচীন ভবন বড়কুঠি"। erajshahi.gov.bd। ২০১৫-০২-২৭ তারিখে মূল থেকে আর্কাইভ করা। সংগ্রহের তারিখ ২০১৫-০২-২৭।
3. ↑  মিছের, কাজী মোহাম্মদ (১৯৬৫)। *রাজশাহীর ইতিহাস ১ম খন্ড*। বগুড়া: কাজী প্রকাশনী।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
4. 1 2 3  "রাজশাহীর নীলকুঠি হেরিটেজ নয়, হচ্ছে পুলিশ ফাঁড়ি!"। *banglanews24.com*। ঢাকা। ২০১৪-০৮-০৩। সংগ্রহের তারিখ ২০১৫-০২-২৭।
5. ↑  বরেন্দ্রের বাতিঘর - অগ্রযাত্রার ৩ বছর - রাজশাহী সিটি কর্পোরেশন
**কেরল কংগ্রেস (মণি) বা কেরল কংগ্রেস** বা **মণি গ্রুপ** হল ভারতের কেরল রাজ্যের একটি রাজ্য-স্তরের রাজনৈতিক দল, বর্তমানে চেয়ারম্যান জোস কে. মণি নেতৃত্ব দিচ্ছেন। এটি কে এম মণি ১৯৭৯ সালে কেরল কংগ্রেস থেকে বিভক্ত হওয়ার পরে গঠন করেছিলেন। তারা অক্টোবর ২০২০ থেকে বাম গণতান্ত্রিক ফ্রন্টের (এলডিএফ) অংশ।

ইতিহাস
------

১৯৭৯ সালে কেরল কংগ্রেস দলে বিভক্তির পরে কেরল কংগ্রেস (এম) গঠিত হয়েছিল। একাধিক বিভক্তি এবং একীভূত হওয়ার পর পিজে জোসেফের কেরল কংগ্রেস দল কেরল কংগ্রেস (এম) এর সাথে একীভূত হয়। ফ্রান্সিস জর্জ, ডক্টর কে সি জোসেফ, অ্যান্টনি রাজু এবং পিসি জোসেফ সহ কয়েকজন নেতা কেরল কংগ্রেস (এম) থেকে পদত্যাগ করলে এবং ২০১৬ সালে জনধিপত্য কেরল কংগ্রেস গঠন করলে এটি আবার বিভক্ত হয়। কেরল কংগ্রেস (এম) ২০১৬ সালে ইউনাইটেড ডেমোক্রেটিক ফ্রন্ট (ইউডিএফ) ছেড়ে দেয়। ইউডিএফ-এর সাথে সমস্যাগুলি উল্লেখ করে এবং পুনর্মিলনের পর জুন ২০১৮-এ আবার যোগ দেয়।

তথ্যসূত্র
---------

1. ↑  "UDF expels Kerala Congress faction led by Jose K Mani"। *Deccan Herald* (ইংরেজি ভাষায়)। ২০২০-০৬-৩০। সংগ্রহের তারিখ ২০২১-০২-০৫।
2. ↑  "Kerala Congress (M) Jose K Mani faction joins LDF"। *The News Minute* (ইংরেজি ভাষায়)। ২০২০-১০-১৪। সংগ্রহের তারিখ ২০২১-০২-০৫।
3. ↑  "Kerala Congress (M) (KEC(M))"। *Elections.in*। সংগ্রহের তারিখ ১১ সেপ্টেম্বর ২০১৯।
4. ↑  "Kerala Congress (Mani) ends 35-year alliance with United Democratic Front"। *scroll.in*। ৩ জানুয়ারি ২০১৭। সংগ্রহের তারিখ ১১ সেপ্টেম্বর ২০১৯।

* জি গোপা কুমার। "কেরালা: অ-পারফরম্যান্স এবং কংগ্রেসের দলাদলির বিরুদ্ধে রায়।" ইকোনমিক অ্যান্ড পলিটিক্যাল উইকলি, ভলিউম। **39**, না। 51, 2004, পিপি। 5498-5501। জেস্টোর 4415940 ।
**খুশবীর কৌর** (জন্মঃ ৯ জুলাই ১৯৯৩) হলেন একজন ভারতীয় ক্রীড়াবিদ ও ২০ কিলোমিটার রেসওয়াকার। ২০১২ সালে এশিয়ার কলম্বোতে অনুষ্ঠিত এশিয়ান জুনিয়ার অ্যাথলেটিক্স চ্যাম্পিয়ানশীপসে ১০,০০০ মিটার হন্টন প্রতিযোগিতায় ব্রোঞ্জ জিতে তিনি প্রথম খ্যাতির আলোয় আসেন। খুশবীর ২০১৩ সালের ওয়ার্ল্ড চ্যাম্পিয়ানশীপে ২০ কিলোমিটার হাঁটায় অংশগ্রহণ করেছিলেন। সেখানে তিনি ৩৯তম স্থান অধিকার করেন এবং এতে তার সময় লেগেছিল ১ ঘণ্টা ৩৪ মিনিট ২৮ সেকেন্ড। এরপর ২০১৪ সালে জাপানে অনুষ্ঠিত ওয়ার্ল্ড চ্যাম্পিয়ানশীপে সময় নেন ১ ঘণ্টা ৩৩ মিনিট ৩৭ সেকেন্ড এবং তৃতিয় স্থান অধিকার করে নিজের জাতীয় রেকর্ড আরো ভালো করেন।

খুশবীর কৌর অ্যাংলিয়ান মেডেল হান্ট কোম্পানী দ্বারা সমর্থিত।

জীবনী
-----

খুশবীর কৌর রসুলপুর কালান নামে অমৃতসরের একটি ছোট নগরে বসবাস করেন। তিনি ৫ কিমি এবং ১০ কিমি ইভেন্টে জুনিয়র ন্যাশনাল রেকর্ডের অধিকারী। ন্যাশনাল জুনিয়র সার্কিটে বেশ কিছুটা সাফল্য অর্জনের পর তিনি আন্তর্জাতিক সার্কিটেও বেশ ভালোভাবে অংশগ্রহণ করেন- ইয়ুথ এশিয়ান গেমসে দ্বিতীয় এবং জুনিয়র এশিয়ান গেমসে তৃতীয় স্থান অধিকার করে(২০১২)। জাপানে অনুষ্ঠিত সিনিয়র ওয়াকিং এশিয়ান চ্যাম্পিয়ানশিপে খুশবীর পঞ্চম স্থান অধিকার করেছেন।

২০১৩ সালের উল্লেখযোগ্য ঘটনা
---------------------------

সাম্প্রতিকালে খুশবীর মস্কো ওয়ার্ল্ড চ্যাম্পিয়ানশীপে(২০১৩) মহিলাদের ২০ কিলোমিটার হাঁটাতে জাতীয় রেকর্ড তৈরী করে তার নিজস্ব ব্যক্তিগত রেকর্ডকে আরও ভালো করে তুলেছেন।তিনি ১:৩৪:২৮ সময়ে এই ইভেন্টটি সম্পন্ন করেন এবং ওনার স্থান হয় ৩৯ তম।

২০১৪ সালে এশিয়ান গেমস, ইনছন
----------------------------

খুশবীর কৌর প্রথম ভারতীয় মহিলা যিনি এশিয়ান গেমসে ২০ কিমি হন্টন প্রতিযোগিতায় রৌপ্য পদক জয়ী হয়ে একটি নতুন জাতীয় রেকর্ড তৈরী করেছেন। অমৃতসরের এই একুশ বছর বয়সী ক্রীড়াবিদ ম্যারাথন কোর্সে দ্বিতীয় হয়েছেন এবং মাত্র ১ ঘণ্টা ৩৩ মিনিট ৭ সেকেন্ডে হাঁটা শেষ করে জাতীয় রেকর্ড তৈরী করেছেন এবং নিজের ব্যক্তিগত রেকর্ডকেও (১ ঘণ্টা ৩৩ মিনিট ৩৭ সেকেন্ড) উন্নততর করেছেন।

তথ্যসূত্র
---------

1. 1 2  "সংরক্ষণাগারভুক্ত অনুলিপি"। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৬।
2. ↑  "সংরক্ষণাগারভুক্ত অনুলিপি"। ২৪ সেপ্টেম্বর ২০১৫ তারিখে মূল থেকে আর্কাইভ করা। সংগ্রহের তারিখ ১১ আগস্ট ২০১৬।
3. ↑  Kaur, Khushbir। "Profile"। IAAF। সংগ্রহের তারিখ ১৭ সেপ্টেম্বর ২০১৩।
4. ↑
5. ↑  "Profile"। Official website of AMHC। ৬ আগস্ট ২০১৬ তারিখে মূল থেকে আর্কাইভ করা।
6. ↑  Kaur, Khushbir। "Khushbir Kaur finishes 39th in 20km walk, betters national record"। NDTV Sports। ১৭ আগস্ট ২০১৩ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১৩।
7. ↑  Kaur, Khushbir (১৪ আগস্ট ২০১৩)। "Khushbir Kaur finishes 39th but creates national record in 20-kilometre walk"। *Mid Day*।
**কুয়াংচৌ পাইইউন আন্তর্জাতিক বিমানবন্দর** বা **গুয়াংঝো বাইয়ুন আন্তর্জাতিক বিমানবন্দর** (আইএটিএ: **সিএএন**, আইসিএও: **জেডজিজিজি**) দক্ষিণ চীনের কুয়াংতুং প্রদেশের কুয়াংচৌ বা গুয়াংঝো শহরের প্রধান বিমানবন্দর। উভয় বিমানবন্দর কোডই প্রাক্তন পাইইউন (বাইয়ুন) বিমানবন্দর থেকে উত্তরাধিকার সূত্রে প্রাপ্ত, এবং আইএটিএ কোড কুয়াংচৌয়ের ঐতিহাসিক রোমানীকরণ *ক্যান্টন* থেকে প্রাপ্ত। পাইইউন (বাইয়ুন) বিমানবন্দরটি চায়না সাউদার্ন এয়ারলাইন্স, ফেডেক্স এক্সপ্রেস, ৯ এয়ার, হাইনান এয়ারলাইন্স ও শেনচেন এয়ারলাইন্সের হাব হিসেবে কাজ করে। এটি বিমান চলাচলে কোভিড-১৯ মহামারীর প্রভাবের কারণে ২০২০ সালে যাত্রী পরিবহনে বিশ্বের ব্যস্ততম বিমানবন্দর ছিল। বিমানবন্দর ২০২০ সালে ৪৩.৮ মিলিয়ন যাত্রী পরিচালনা করেছিল।

কুয়াংচৌ পাইইউন আন্তর্জাতিক বিমানবন্দরটি যাত্রী সংখ্যার দিক থেকে ২০১৯ সালে চীনের তৃতীয়-ব্যস্ততম ও বিশ্বের ১১তম-ব্যস্ত বিমানবন্দর ছিল, উক্ত সময়কালে ৬৫.৮ মিলিয়ন যাত্রী পরিচালনা করা হয়েছিল। পণ্য পরিবহনের ক্ষেত্রে, বিমানবন্দরটি চীনের তৃতীয় ব্যস্ততম বিমানবন্দর ছিল, পাশাপাশি বিমান চলাচলের ক্ষেত্রে দেশব্যাপী তৃতীয়-ব্যস্ত বিমানবন্দর ছিল।

সংক্ষিপ্ত বিবরণ
---------------

### ১৯৩২–২০০৪

মূল নিবন্ধ: কুয়াংচৌ পাইইউন আন্তর্জাতিক বিমানবন্দর (সাবেক)
পুরাতন পাইইউন বিমানবন্দরটি ১৯৩২ সালে খোলা হয়েছিল। কুয়াংচৌ শহরের সম্প্রসারণের কারণে, বিমানবন্দরটি বিমানবন্দরকে ঘিরে থাকা ভবনসমূহের কারণে যাত্রীদের চাহিদা মেটাতে সম্প্রসারিত হতে পারেনি। ২০০৪ সালের ৫ই আগস্ট নতুন পাইইউন বিমানবন্দর চালু হয় ও পুরানো বিমানবন্দর বন্ধ হয়ে যায়।

### ২০০৪ সাল থেকে

নতুন বিমানবন্দরটি কুয়াংচৌয়ের পাইইউন জেলা ও হৌতু জেলায় অবস্থিত এবং একইভাবে নামের ৭২ বছরের পুরাতন বিমানবন্দরের প্রতিস্থাপন হিসাবে ২০০৪ সালের ৫ই আগস্ট খোলা হয়েছিল, যা এখন বন্ধ রয়েছে। ১৯.৮ বিলিয়ন ইউয়ান ব্যয়ে নির্মিত, নতুন বিমানবন্দরটি কুয়াংচৌ শহরের কেন্দ্রস্থল থেকে ২৮ কিলোমিটার (১৭ মাইল) উত্তরে অবস্থিত এবং পূর্বসূরির চেয়ে প্রায় পাঁচগুণ বড়।

তথ্যসূত্র
---------

1. ↑  2019年全国机场生产统计公报 (চীনা ভাষায়)। Civil Aviation Administration of China। ২০২০-০৩-১০।
2. ↑  Kenji Kawase (২৫ জানুয়ারি ২০২১)। "China's Guangzhou airport crowns itself the world's busiest for 2020"। *Nikkei Asia*। সংগ্রহের তারিখ ১০ জানুয়ারি ২০২১।
**তাহির মুহাম্মদ আহমদ তাহির মুহাম্মদ মাহমুদ** (আরবি: طاهر محمد أحمد طاهر محمد محمود‎‎, ইংরেজি: Taher Mohamed; জন্ম: ৭ মার্চ ১৯৯৭; **তাহির মুহাম্মদ** নামে সুপরিচিত) হলেন একজন মিশরীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং মিশর জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে কেন্দ্রীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।

২০১৭ সালে, তাহির মিশর অনূর্ধ্ব-২০ দলের হয়ে মিশরের বয়সভিত্তিক পর্যায়ে অভিষেক করেছিলেন। প্রায় এক বছর যাবত মিশরের বয়সভিত্তিক দলের হয়ে খেলার পর, তিনি ২০১৮ সালে মিশরের হয়ে আন্তর্জাতিক পর্যায়ে অভিষেক করেছেন; মিশরের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।

প্রারম্ভিক জীবন
---------------

তাহির মুহাম্মদ আহমদ তাহির মুহাম্মদ মাহমুদ ১৯৯৭ সালের ৭ই মার্চ তারিখে মিশরের কায়রোতে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

তাহির মিশর অনূর্ধ্ব-২০ এবং মিশর অনূর্ধ্ব-২৩ দলের হয়ে খেলার মাধ্যমে মিশরের প্রতিনিধিত্ব করেছেন। ২০১৭ সালে মিশর অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন। মিশরের বয়সভিত্তিক দলের হয়ে তিনি প্রায় ২ বছরে ৬ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*১৩ সেপ্টেম্বর ২০২৩ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| মিশর | ২০১৮ | ১ | ০ |
| সর্বমোট | ১ | ০ |

তথ্যসূত্র
---------

1. ↑  "Al Ahly Players" [আল আহলি খেলোয়াড়]। *alahlyegypt.com* (ইংরেজি ভাষায়)। কায়রো: আল আহলি স্পোর্টিং ক্লাব। ৫ অক্টোবর ২০২০। ২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২ ফেব্রুয়ারি ২০২৩।

বহিঃসংযোগ
---------


উইকিমিডিয়া কমন্সে **তাহির মুহাম্মদ** সংক্রান্ত মিডিয়া রয়েছে।

* **কোনো ইউআরএল পাওয়া যায়নি। অনুগ্রহ করে, এখানে একটি ইউআরএল নির্দিষ্ট বা একটি উইকিউপাত্ত যোগ করুন।** উইকিউপাত্তে এটি সম্পাদনা করুন (ইংরেজি)
* {{ফিফা খেলোয়াড়}} আইডি অনুপস্থিত এবং উইকিউপাত্তে নেই।
* {{উয়েফা খেলোয়াড়}} আইডি অনুপস্থিত এবং উইকিউপাত্তে নেই।
* সকারওয়েতে তাহির মুহাম্মদ (ইংরেজি) উইকিউপাত্তে এটি সম্পাদনা করুন
* সকারবেসে {{সকারবেস}} টেমপ্লেটে আইডি নেই ও উইকিউপাত্তেও তা উপস্থিত নেই
* বিডিফুটবলে {{বিডিফুটবল}} আইডি অনুপস্থিত এবং উইকিউপাত্তে নেই।
* ট্রান্সফারমার্কেটে তাহির মুহাম্মদ (ইংরেজি) উইকিউপাত্তে এটি সম্পাদনা করুন
* {{ওয়ার্ল্ডফুটবল.নেট}} আইডি অনুপস্থিত এবং উইকিউপাত্তে নেই।
* ইএসপিএন এফসিতে {{ইএসপিএন এফসি}} আইডি অনুপস্থিত এবং উইকিউপাত্তে নেই।
* ন্যাশনাল-ফুটবল-টিমস.কমে তাহির মুহাম্মদ (ইংরেজি) উইকিউপাত্তে এটি সম্পাদনা করুন
***অনন্তকালের ভোর*** (ফার্সি: فروغ ابدیت‎‎) ইরানের ইসলামী পন্ডিত জাফর সোবহানীর লেখা ইসলামের শেষ নবী মুহাম্মাদের একটি সিরাত ও জীবনীগ্রন্থ। বইটি ইরানের বোস্তান প্রকাশনালয় কর্তৃক ২০০৫ সালে প্রকাশিত হয়। বইটি মূলত ফার্সি ভাষায় লেখা হয়েছিলো পরবর্তীতে ইংরেজি, উর্দু, বাংলা, আরবিসহ (سيد المرسلين) আরো কিছু ভাষায় অনুবাদ করা হয়েছে। বইটি ২০১৩ সালে তাহরিকে তারসিলে কোরআন কর্তৃক Who is Muhammad নামে ইংরেজি ভাষায় অনূদিত হয়েছে। বইটি লেখার পরেই ইরানে বইটি দ্রুত জনপ্রিয়তা লাভ করে এবং ২০০৬ ইসলামের ইতিহাস বিভাগে ২০০৬ সালে ইরানের বুক অফ দ্য ইয়ার পুরস্কার লাভ করেছিলো।

বিশয়বস্তু
----------

বইটি বিভিন্ন মনোভাবের মধ্যে তুলনা করে। এটি শুধুমাত্র মুহাম্মদের জীবন সম্পর্কে কথা বলে না বরং বিভিন্ন মনোভাব নিয়েও আলোচনা করে। বইটিতে সাবলীল ভাষায় ইসলামের সবচেয়ে মৌলিক ঐতিহাসিক দলিল থেকে মুহাম্মাদের জীবনের গুরুত্বপূর্ণ ও প্রয়োজনীয় ঘটনা বর্ণনা করা হয়েছে। লেখক ঘটনাগুলো বিশ্লেষণ করে সেগুলোর আপত্তি ও সন্দেহের জবাব দিয়েছে। এছাড়াও রাসুলের জীবনী থেকে শিক্ষামূলক ঘটনা আলোচনা করেছেন। বইটিতে প্রাচ্যদের অভিপ্রায়, সন্দেহ ও ইচ্ছা নিয়ে বিস্তৃত আলোচনা করা হয়েছে। এই বইটিতে প্রাক-ইসলামী আরব ও আরব উপদ্বীপের জীবন পরিস্থিতি, ইসলামের নবীর পূর্বপুরুষ, জন্ম, যৌবন, মিশন এবং নবীর হিজরতের প্রথম থেকে একাদশ বছরের ঘটনাবলী বিশ্লেষণ সহ উপস্থাপন ও ব্যাখ্যা করা হয়েছে।

জনপ্রিয়তা
----------

বইটি স্থানীয় ইরানে বার্তা বা দ্য মেসেজ নামেও পরিচিত। ২০০৫ সালে বইটি প্রকাশিত হবার পরেই সেই বছর বইটি বর্ষসেরা উপাধি লাভ করে। এবং বইটি বর্তমানে ৩২ বার পুনর্মুদ্রিত হয়েছে এবং ইরানের ইসলাম প্রচার অফিস থেকে ৩২তম সংস্করণ প্রকাশ করেছে বইটি দুটি খণ্ডে ৬৫টি অধ্যায়ে প্রকাশিত হয়েছে। ২০০৮ সালে সিমার বিদেশী ডেপুটির বৃহত্তম অ্যানিমেশন প্রকল্প "লাস্ট এনভয়" এই বইটির উপর ভিত্তি করে তৈরি নূর বুক রিডার সফটওয়্যারেও প্রকাশিত করেছে। বইটি ২০০৫ সালে বর্ষসেরা এবং ইরানের বছরের ২৪তম জনপ্রিয় বই হিসাবে নির্বাচিত হয়েছে।

তথ্যসূত্র
---------

1. ↑  "Who Is Muhammad? (In Persian)"। defapress.ir।
2. ↑  "The Message"। *Al-Islam.org* (ইংরেজি ভাষায়)। ২০১২-১২-২৭। সংগ্রহের তারিখ ২০২০-১২-২৩।
3. ↑  "نشر آثار اصیل اسلامی ایرانی به زبان انگلیسی (In Persian)"। YJC.ir।
4. ↑  "Iran's Book of the Year Awards (In Persian)"। hamshahrionline.ir।
5. ↑  "هشت یار مهربان برای شناخت بهتر رسول مهربانی‌ها(In Persian)"। bultannews.com।

বহিঃসংযোগ
---------

*
**তুর্কমেনিস্তানের মহিলা ইউনিয়ন** (**TZB**; তুর্কমেনীয়: *Türkmenistanyň zenanlar birleşigi*) তুর্কমেনিস্তানের একটি গণ নারী সংগঠন। দীর্ঘদিন ধরে, মহিলা ইউনিয়নই ছিল দেশে অনুমোদিত একমাত্র মহিলা সংগঠন। নারী অধিকারের পক্ষে কাজ করা এই সংগঠনটি একটি বেসরকারি সংস্থা হিসাবে আবির্ভূত হয়েছিল, কিন্তু বাস্তবে, মহিলা ইউনিয়ন সরকার দ্বারা নিবিড়ভাবে সংযুক্ত এবং নিয়ন্ত্রিত ছিল।

তুর্কমেনিস্তানের প্রথম রাষ্ট্রপতি সাপারমুরাত নিয়াজভের মৃত্যুর আগ পর্যন্ত তুর্কমেনিস্তানের মহিলা ইউনিয়ন সাপারমুরাত নিয়াজোভের মা গুরবানসোলতান এজে- এর নাম ধারণ করেছিল, যিনি নিয়াজভের রাজত্বকালে তুর্কমেনিস্তানের জাতীয় বীরাঙ্গনা হিসাবে বিবেচিত হয়েছিল, বেশ কয়েকটি বিষয়ের নাম তার নামে নামকরণ করা হয়েছে, যেমন সড়ক, অন্যান্য ভৌগলিক বস্তু (উদাহরণস্বরূপ, গুরবানসোল্টান ইজে শহর), একই নামের ক্রম, তুর্কমেন ক্যালেন্ডারে এপ্রিল মাসের নাম। অনেক কমিউনিস্ট রাষ্ট্রে (উদাহরণস্বরূপ সোশ্যালিস্ট উইমেনস ইউনিয়ন এবং উত্তর কোরিয়ায় ডিএফআরএফ) প্রাপ্ত প্রথার অনুকরণ করে, উইমেনস ইউনিয়ন হল মুভমেন্ট ফর ন্যাশনাল রিভাইভাল (গালকিনিশ) এর সদস্য, যা নিয়াজভ দ্বারাও নিয়ন্ত্রিত ছিল।

আদি পিপলস কাউন্সিলের অস্তিত্বের সময় মহিলা ইউনিয়নও কাউন্সিলে প্রতিনিধিত্ব করেছিল। ২০০৮ সালে কাউন্সিল বাদ দিয়ে এই প্রথা বন্ধ করা হয়। যাইহোক, ২০১৩ সালের সংসদীয় নির্বাচনের ফলাফলের পরে, সংগঠনটি অন্যান্য দল ও সংস্থার মতো (১৯৯১ সাল থেকে দেশটিতে আধিপত্য বিস্তারকারী তুর্কমেনিস্তানের ডেমোক্রেটিক পার্টি বাদে) প্রথমবারের মতো তুর্কমেনিস্তানের মেজলিসে প্রবেশ করে (মেজলিসের ১২৫টি আসনের মধ্যে ১৬টি) এবং ২০১৮ সালের নির্বাচন পর্যন্ত বহাল ছিল।

তথ্যসূত্র
---------

1. ↑   Ответы на вопросы в отношении рассмотрения Национального Доклада, представленного в Комитет по ликвидации дискриминации в отношении женщин 15 мая-2 июня 2006 г. Туркменистан, CEDAW/C/TKM/Q/5/Add.1, 11 мая 2006 г.
2. ↑  Nations in Transit 2007: Democratization from Central Europe to Eurasia
3. ↑  TURKMENISTAN
4. ↑  The State of Democratization and Human Rights in Turkmenistan...
5. ↑  Oil, Transition and Security in Central Asia
6. ↑  The Europa World Year: Kazakhstan - Zimbabwe, Volume 2
**মনোসরণি** একটি বাংলাদেশি ব্যান্ড। ২০০৪ সালের ব্যান্ডটি প্রতিষ্ঠা লাভ করে।

ইতিহাস
------

ঘটনার শুরু সেই ২০০৪ সালে। দুই কবি—প্রবর রিপন ও মুয়ীজ মাহফুজ। যাদের পরিচয় কবিতার সূত্রে। কিন্তু তাদের সম্পর্ক বন্ধুত্বে গড়িয়েছিল ছোট কাগজ 'কালনেত্র'র হাত ধরে। তারা তখন কবিতার নেশায় মত্ত। আর এই কবিতার পিঠে ডানা জুড়ে দিতে শুরু করলেন গান। সিদ্ধান্ত নিলেন ব্যান্ড গড়ার। শুরু হলো মনোসরণির যাত্রা। আরও কিছু পরে তাদের পথের সঙ্গী হয়েছিলেন বুয়েটের প্রকৌশল বিভাগের ছাত্র তাসবীহ্ চৌধুরী প্রসূন। এর পরের বছরই তাদের সাথে যুক্ত হলেন একই প্রতিষ্ঠানের স্থাপত্যবিদ্যার ছাত্র বাঁধন।

নামকরণ
------

কবি জীবনানন্দ দাশ'র কবিতা থেকে ব্যান্ডটির নামকরণ করা হয়।

অ্যালবাম প্রকাশ
---------------

মনোসরণির প্রথম গানটি প্রকাশ হয় ২০০৮ সালে মিক্সড অ্যালবাম 'বন্ধুতা'য়। গানের শিরোনাম 'জলে আগুন'। গানটি শ্রোতামহলে বেশ সাড়া পায়। এরপর ২০০৯ সালের মাঝামাঝিতে এসে তারা নিজেদের অ্যালবামের কাজ শুরু করেন। এর ৪ বছর পর বাজারে আসে তাদের অ্যালবামটি। নাম 'মনোসরণি'। এই অ্যালবামে মোট ১২টি গান রয়েছে। গানগুলো হচ্ছে—'নির্জন অভয়ারণ্য', 'তোমাকে ছাড়া', 'মানুষ না ক্রিতদাস', 'রামপাম', 'জীবন মানেই গড়মিল', 'মাকে লেখা চিঠি', 'মৌন মন্দির', 'আত্মজীবনী', 'জন্মান্ধের কানামাছি', 'হোমসিক', 'তোমাকে খুঁজছি' ও 'সুদর্শন রোবট'। অ্যালবামটি প্রকাশ করেছে বেঙ্গল মিউজিক। অ্যালবামের গানগুলোর কথা লিখেছেন প্রবর রিপন ও মুয়ীয মাহফুজ। শুধু কথা নয়, গানগুলোতে কণ্ঠও দিয়েছেন তারা। দেশের অস্থির পরিস্থিতিতে প্রকাশ হওয়া অ্যালবামটি শ্রোতাদের মনোযোগ পেতে সফল হয়েছিলো।

তথ্যসূত্র
---------

1. 1 2  আলতাফ শাহনেওয়াজ। "মনোসরণির দিকে"। *দৈনিক প্রথম আলো*। ২৭ মে ২০২২ তারিখে মূল থেকে আর্কাইভ করা। সংগ্রহের তারিখ ২৭ মে ২০২২।
2. 1 2  মুহম্মদ কবীর। "মনোসরণি থেকে"। *দৈনিক ইত্তেফাক*। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৪ মার্চ ২০১৬।
3. ↑  Khawaja Ashraful Hawak, Md Abdul Wadud। "জ্বলে ওঠা মনোসরণি"। *দৈনিক সমকাল*। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৪ সেপ্টেম্বর ২০১৫।